โรงเรียนเบญจมราชรังสฤษฎิ์ 2

ประวัติโรงเรียน

โรงเรียนเบญจมราชรังสฤษฎิ์ 2 เป็นโรงเรียนมัธยมศึกษาขนาดใหญ่ประเภทสหศึกษาสังกัดสำนักงานเขตพื้นที่การศึกษามัธยมศึกษาเขต 6 สำนักคณะกรรมการสถานศึกษาขั้นพื้นฐานกระทรวงศึกษาธิการ ตั้งอยู่เลขที่ 111 หมู่ 12 ตำบลบางตีนเป็ด อำเภอเมือง จังหวัดฉะเชิงเทรา
               เริ่มก่อตั้งเมื่อปีพุทธศักราช 2532 ตามดำริของท่าน ดร.โกวิทย์ วรพิพัฒน์ อธิบดีกรมสามัญศึกษาในสมัยนั้น ท่านคำนึงถึงสภาพปัญหาสถานที่เรียนที่มีไม่เพียงพอ กอปรกับปัญหาการจราจรที่แออัดในตัวเมืองฉะเชิงเทรา จึงมอบมายให้นายเผดิม สุวรรณโพธิ์ ผู้อำนวยการโรงเรียนเบญจมราชรังสฤษฎิ์ในขณะนั้น ดำเนินการจัดหาที่ดินเพื่อดำเนินการจัดตั้งโรงเรียนมัธยมศึกษาแห่งใหม่ ดังนั้นจึงได้นำเรื่องการจัดหาที่ดินดังกล่าวไปปรึกษาหารือกับพรุครูพิพัฒน์วัชรคุณ เจ้าอาวาสวัดสุวรรณาราม (ดอนทอง) และนายวิโรจน์ ศรีโภคา ผู้อำนวยการโรงเรียนวัดดอนทอง และในเวลาต่อมาพรุครูพิพัฒน์วัชรคุณได้มอบที่ดินธรณีสงฆ์ จำนวน 20 ไร่ 1 งาน 15 ตารางวา ให้แก่กรมสามัญศึกษา เพื่อใช้เป็นสถานที่ตั้งของโรงเรียนมัธยมศึกษาแห่งใหม่ โดยเปิดเป็นสาขาของโรงเรียนเบญจมราชรังสฤษฏิ์ เปิดทำการสอนเมื่อวันที่ 2 พฤษภาคม พ.ศ. 2533 และมีนายชาตรี     ศิวรานนท์ ปฏิบัติหน้าที่หัวหน้าสาขา รับนักเรียนรุ่นแรก 4 ห้องเรียน จำนวน 201 คน โดยได้รับความอนุเคราะห์อาคารเรียนจากโรงเรียนวัดดอนทอง เป็นสถานที่จัดการเรียนการสอน มีครู อาจารย์ จำนวนหนึ่งจากโรงเรียนเบญจมราชรังสฤษฎิ์ มาช่วยในเรื่องการจัดการเรียนการสอนให้เป็นไปด้วยความเรียบร้อยและมีประสิทธิภาพ ทั้งนี้ได้ยึดรูปแบบการบริหารงานและระบบงานของโรงเรียนเบญจมราชรังสฤษฎิ์
                เมื่อวันที่ 21 พฤษภาคม พ.ศ. 2534 กระทรวงศึกษาธิการได้ประกาศจัดตั้งโรงเรียนมัธยมศึกษาแห่งนี้  โดยใช้ชื่อว่า "โรงเรียนเบญจมราชรังสฤษฎิ์2" และแต่งตั้งให้นายอร่าม  รังสินธุ์ ผู้อำนวยการโรงเรียนเบญจมราชรังสฤษฎิ์ ขณะนั้นรักษาการในตำแหน่งผู้บริหารโรงเรียนแห่งนี้ด้วย
                เมื่อวันที่ 1 ตุลาคม พ.ศ. 2534 กรมสามัญศึกษา ได้แต่งตั้ง นายชาตรี ศิวรานนท์ ให้ปฏิบัติหน้าที่ในตำแหน่งอาจารย์ใหญ่โรงเรียนเบญจมราชรังสฤษฎิ์ 2 และเมื่อวันที่ 30 ธันวาคม พ.ศ. 2536 ทางกรมสามัญศึกษา ได้แต่งตั้งให้ดำรงตำแหน่งผู้อำนวยการโรงเรียนเบญจมราชรงสฤษฎิ์ 2
                ปีการศึกษา 2536 กรมสามัญศึกษาได้อนุมัติงบประมาณจำนวน 59,306,000 บาท (ห้าสิบเก้าล้านสามแสนหกพันบาทถ้วน) เพื่อใช้ในการก่อสร้างอาคารเรียนแบบพิเศษ 5 ชั้นและอาคารประกอบของโรงเรียน การก่อสร้างได้ดำเนินการแล้วเสร็จ เมื่อวันที่ 19 พฤษภาคม พ.ศ. 2538
                ในปีการศึกษา 2543 ทางกรมสามัญศึกษา ได้แต่งตั้ง นางสาลี  เกษมรัติ ปฏิบัติหน้าที่ในตำแหน่งผู้อำนวยการโรงเรียนเบญจมราชรังสฤษฎิ์ 2 ตั้งแต่วันที่ 9 พฤศจิการยน พ.ศ. 2543 
                ปีการศึกษา 2546 โรงเรียนได้รับการเลือกให้พัฒนาเป็นโรงเรียนในฝันตามประกาศกระทรวงศึกษาธิการ เมื่อวันที่ 18 มิถุนายน พ.ศ. 2546 และโรงเรียนได้รับการอนุมัติจากกระทรวงศึกษาธิการให้ดำเนินการจัดการเรียนการสอนโดยใช้ภาษาอังกฤษเป็นสื่อ โครงการพิเศษ English Program
                ปีการศึกษา 2547 โรงเรียนได้รับการประเมินและรับรองมาตรฐานจากระทรวงสาธารณสุขเป็นโรงเรียนส่งเสริมสุขภาพ ระดับทอง
                ปีการศึกษา 2548 โรงเรียนได้รับการประเมินเพื่อรับรองการเป็น "ต้นแบบโรงเรียนในฝัน" ในโครงการหนึ่งอำเภอ หนึ่งโรงเรียนในฝัน โดย นายจาตุรนต์  ฉายแสง รัฐมนตรีว่าการกระทรวงศึกษาธิการ เมื่อวันที่ 20 พฤศจิกายน พ.ศ. 2548
                ปีการศึกษา 2554 โรงเรียนได้รับการประเมินภายนอก รอบสาม จากสำนักงานรับรองมาตรฐานและประเมินคุณภาพการศึกษา (องค์การมหาชน) ซึ่งผลการประเมินการจัดการศึกษาของสถานศึกษาในภาพรวมได้มาตรฐานคุณภาพ ในระดับดี
                ในปีงบประมาณ 2551 สำนักงานคณะกรรมการการศึกษาขั้นพื้นฐาน กระทรวงศึกษาธิการได้อนุมัติงบประมาณ จำนวน 20,900,000 บาท (ยี่สิบล้านเก้าแสนบาทถ้วน) ให้ดำเนินการก่อสร้างอาคารเรียนแบบ 324 . ตอกเข็ม แล้วเสร็จในเดือนกันยายน พ.ศ. 2552
                นายวิชัย  ธรรมเมธาพร ได้รับการแต่งตั้งจากสำนักงานเขตพื้นที่การศึกษามัธยมศึกษาเขต 6 ให้ดำรงตำแหน่งผู้อำนวยการโรงเรียนเบญจมราชรังสฤษฎิ์ 2 ตั้งแต่วันที่  16 พฤศจิกายน 2555
ปัจจุบัน นางสาวสุพิชฌาย์ เจริญรักษ์ ดำรงตำแหน่งผู้อำนวยการโรงเรียนเบญจมราชรังสฤษฎิ์ 2 ตั้งแต่วันที่  16 พฤษภาคม 2559 - ปัจจุบัน
และเมื่อวันที่ 21 พฤษภาคม 2562 ทางโรงเรียนได้จัดงานทำบุญ " วันสถาปนาโรงเรียน " และงานทอดผ้าป่าสามัคคีเพื่อการศึกษา เนื่องในโอกาสที่โรงเรียนเบญจมราชรังสฤษฎิ์ 2 มีอายุครบ 30 ปี ( ถ้าหากนับจากวันที่ก่อตั้งจะได้ 30 ปี แต่ถ้านับวันสถาปนาชื่อโรงเรียนเบญจมราชรังสฤษฎิ์ 2 จะได้ 28 ปี )

อาคารต่างๆ ของโรงเรียนในปัจจุบัน

อาคาร 1 - 3 มีลักษณะเป็นรูปตัว H

อาคาร 1

มีความสูงรวม 5 ชั้น
ชั้น 1 เป็นที่ตั้งของห้องปกครอง ห้องธุระการ ห้องวิชาการ ห้องประชุมดอนทอง ห้องผู้อำนวยการ
ชั้น 2 เป็นที่ตั้งของห้องแนะแนวและห้องเรียนระดับชั้น ม.5-6 ห้องภาษาจีนและห้องไร้พรหมแดน
ชั้น 3 เป็นที่ตั้งของห้องเรียนระดับชั้น ม.4
ชั้น 4 เป็นห้องเรียนระดับชั้น ม.3/1,3,4,5
ชั้น 5 เป็นห้องเรียนระดับชั้น ม.3/2 และ ม.2/3,4,5

อาคาร 2

มีความสูงรวม 5 ชั้น
ชั้น 1 เป็นที่ตั้งของโรงอาหาร
ชั้น 2 เป็นที่ตั้งของห้องทะเบียนวัดผล ห้องธนาคารความดี ห้องเรียนภาษาไทย และห้องเรียนระดับชั้น ม.5 บ้างส่วน
ชั้น 3 โรงยิมวรพิพัฒน์ ห้องเรียนชั้น ม.4 บ้างส่วน
ชั้น 4 เป็นที่ตั้งของห้องเรียนชั้น ม.4/5 ม.3/6-9 ห้องเหมือนฝัน ( กลุ่มสาระการเรียนรู้สังคมศึกษา ) ห้องพักครูวิชาคณิตและอังกฤษ
ชั้น 5 เป็นที่ตั้งของห้องเรียนชั้น ม.2/1-2 ม.2/6-9 ห้องพักครูวิชาสังคมศึกษาและอังกฤษ ( ครูต่างชาติ )

อาคาร 3

มีความสูงรวม 5 ชั้น
ชั้น 1 เป็นที่ตั้งของห้องประชุมบางไผ่ ห้องพยาบาล สหกรณ์โรงเรียน ห้องธนาคารโรงเรียน ห้องกลุ่มสาระการเรียนดนตรี-นาฏศิลป์ ห้องคณะกรรมการนักเรียน และห้องน้ำนักเรียนชาย
ชั้น 2 เป็นที่ตั้งของห้องคอมพิวเตอร์ 5 ห้องคหกรรม ห้องพักครูของวิชาการงานอาชีพและเทคโนโลยี ห้องเขียนแบบ ห้องช่างไม้ ห้องประดิษฐ์ ห้องน้ำนักเรียนหญิง
ชั้น 3 เป็นที่ตั้งของห้องคอมพิวเตอร์ 1-4 ห้องสมุด ห้องน้ำนักเรียนชาย
ชั้น 4 เป็นที่ตั้งของห้องพักครูวิชาวิทยาศาสตร์ ห้องเรียนวิทยาศาสตร์ ห้องน้ำนักเรียนหญิง
ชั้น 5 เป็นที่ตั้งของห้องพักครูวิชาภาษาไทย ห้องจริยธรรม ห้องเรียนวิทยาศาสตร์ ห้องคณิตศาสตร์ ห้องน้ำนักเรียนชาย

อาคาร 4 อาคารผู้ใหญ่ส่ง แม่พยอม บำรุงวงศ์ หรืออาคาร English Program

มีความสูงรวม 4 ชั้น
ชั้น 1 เป็นลานโล่ง
ชั้น 2 เป็นที่ตั้งของสำนักงาน English Program ห้องเรียนโครงการพิเศษ ม.1-ม.3EP ม.4-ม.6IP ห้องสมุด
ชั้น 3 อดีตเป็นที่ตั้งของห้องเรียนระดับชั้นม.1/1-ม.1/2 ปัจจุบันเป็นห้องวิทยาศาสตร์ ห้องเรียนโครงการพิเศษ ม.1-3CLIP ห้องคอมพิวเตอร์
ชั้น 4 อดีตเป็นที่ตั้งของห้องพักครูระดับชั้น ม.1 ห้องเรียนระดับชั้นม.1/3-ม.1/9

อาคาร 5

มีความสูงรวม 5 ชั้น
ชั้น 1 ก่อสร้างยังไม่เสร็จ
ชั้น 2 ยังไม่กำหนดการใช้งาน
ชั้น 3 เป็นห้องเรียนระดับชั้น ม.1 ทั้งหมด
นอกจากนี้ยังมีสนามบาสเกตบอล,สนามฟุตบอล

สัญลักษณ์ของโรงเรียนเบญจมราชรังสฤษฎิ์ 2

ตราสัญลักษณ์ของโรงเรียนเบญจมราชรังสฤษฎิ์ 2

เป็นตราพระเกี้ยวซึ่งเป็นตราประจำพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว เปล่งรัศมี ใต้ตราพระเกี้ยวเป็นวงกลมด้านในมีอักษรย่อ บ.ฉ.๕ ( บ.ฉ. ย่อมาจาก " เบญจมราชูทิศ ฉะเชิงเทราราชรังสฤษฎิ์ " เลข ๕ คือเลขประจำรัชกาลพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว) ด้านล่างเป็นแถบแพรพื้นสีเหลืองขอบสีน้ำเงินมีข้อความว่า " โรงเรียนเบญจมราชรังสฤษฎิ์ 2 "
สีประจำโรงเรียน
คือ “ สีน้ำเงินและสีเหลือง ” 
- สีน้ำเงิน หมายถึง พระมหากษัตริย์ 
- สีเหลือง หมายถึง พระหรือวัด 
อัตลักษณ์ของโรงเรียน
         กล้าแสดงออกอย่างสร้างสรรค์
เอกลักษณ์ของโรงเรียน
         ยิ้ม ไหว้ ทักทาย
ปรัชญาของโรงเรียน
         คุณธรรม  นำความรู้  สู่ความสุข
คติพจน์ของโรงเรียน
สุขา  สังฆสฺส  สามคฺคี     ความพร้อมเพรียงแห่งหมู่คณะนำมาซึ่งความสุข

หลักสูตร

เปิดทำการสอนตั้งแต่ ชั้นมัธยมศึกษาปีที่ 1 ถึง มัธยมศึกษาปีที่ 6
ดำเนินการเรียนการสอนตามหลักสูตรการศึกษาขั้นพื้นฐานพุทธศักราช 2544 โดยในรายวิชาภาษาอังกฤษได้มีหลักสูตรพิเศษที่เรียนกับเจ้าของภาษาโดยเฉพาะในรายวิชาภาษาอังกฤษ เรียกว่า โปรแกรม EP และ CLIP และในระดับช่วงชั้นที่ 3 ม.1-ม.3 ได้มีการบรรจุวิชาภาษาจีนไว้เป็นวิชาเรียนในรายวิชาเสริมทักษะภาษาต่างประเทศโดยนักเรียนทุกคนจะได้เรียนในรายวิชานี้เนื่องจากเห็นความสำคัญของภาษาจีนที่จะมีความสำคัญมากในอนาคต

มัธยมต้น

แผนกมัธยมต้น ช่วงชั้นที่ 3 ม.1-3  ห้องธรรมดา (Main School) มีจำนวน 10 ห้อง
- ม.1/1 - 1/EP จำนวน 11 ห้อง
- โครงการพิเศษ English Program และ CLIP
- ม.1-3EP และ ม.1-3CLIP

มัธยมปลาย

แผนกมัธยมปลายมีแผนการเรียนที่เปิดในช่วงชั้นที่ 4 ม.4-ม.6 ดังนี้
- วิทยาศาสตร์ - คณิตศาสตร์
- อังกฤษ - คณิตศาสตร์
- ศิลป์ - ภาษา
- ห้องเรียนสองภาษา Intensive English Program  จำนวน 2 ห้อง
- Math - Science 1 ห้อง
- Arts - English 1 ห้อง